Catania

An Catania (Siciliano ngan ) amo an ikaduhá nga gidako-i nga syudad han Sicilia sunod han Palermo; nahamutáng iní ha sidlangan nga baybayon nga naatubang han Dagat Ionico. Amo iní an pamunuan han Metropolitano nga Syudad han Catania, usá han napuló nga gidagkoi nga mga syudad ha Italya, ngan ikapitó nga gidakoi nga metropolitano nga syudad ha Italya. An kamolupyohan han sawang han syudad 311,584 samtang an kamolupyohan han Metropolitano nga Syudad han Catania 1,107,702.

Nabungkag an Catania hin mga katastropiko nga mga linog han 1169 ngan 1693, ngan hin pipira nga mga pagbuto hin bulkan tikang han haraní nga Bukid Etna, nga an pinakamakusog amo an kanan 1669.

Gintukod an Catania han ika-8 nga gatostuig UC han mga Chalcidianon. Han 1434, an syahan nga unibersidad ha Sicilia gintukod dinhi nga syudad. Han ika-14 nga gatostuig ngan kutub ngadto han panahon han Renasimyento, an Catania usá han mga importante nga sentro hin kultura, arte, ngan politika ha Italya.

Kilalado an syudad tungod han kaagi, kultura, arkitektura ngan gastronomiya. An daan nga sawang, gawas han pagin usá han gidakoi nga mga pananglitan hin baroque nga arkitektura ha Italya, usá nga World Heritage Site, nga gindadapigan han UNESCO.

An Catania amo an tuminongnong o ginkuha nga urukyan hin pira han mga sikat nga artista ngan manunurat han Italya, sugad han mga kompositor nga hira Vincenzo Bellini ngan Giovanni Pacini, ngan mga manunurat sugad hira Giovanni Verga, Luigi Capuana, Federico De Roberto ngan Nino Martoglio.

An syudad amo an nangunguna nga sentro hin industriya, negosyo ngan logistics ha Sicilia. Dinhi nahamutang an Luparan Catania-Fontanarossa, an gidakoi ha Salatan nga Italya.

Mga pinambasaran

Catania
Mga syudad ha Italya